GWM9420
Amlddiwylliannedd ac Athroniaeth Wleidyddol Gyfoes
Seminarau / Tiwtorialau 10 x 2 awr
1.	Dangos dealltwriaeth o'r modd y mae cydnabyddiaeth, ac yn arbennig cydnabyddiaeth o wahaniaethau ethnoddiwylliannol, wedi hawlio sylw cynyddol ymhlith athronwyr gwleidyddol dros y blynyddoedd diwethaf.
2.	Trafod y modd y mae galwadau am gydnabyddiaeth ethnoddiwylliannol wedi herio modelau traddodiadol o ddinasyddiaeth sy'n seiliedig ar ddyrannu set unffurf o hawliau sifil, gwleidyddol a chymdeithasol-economaidd.
3.	Adnabod y prif themâu a chwestiynau a fu'n sail i'r drafodaeth normadol gyfoes ynglŷn â chydnabyddiaeth ethnoddiwylliannol.
4.	Cymharu a chyferbynnu'r dadleuon a gyflwynwyd gan athronwyr gwleidyddol blaenllaw ynglŷn â'r modd y dylid ymateb i fodolaeth amrywiaeth ethnoddiwylliannol.
5.	Cloriannu cryfderau a gwendidau gwahanol ddulliau o ymdrin ag amrywiaeth ddiwylliannol.
Bydd y modiwl yn cael ei ddysgu trwy gyfrwng deg o seminarau 2 awr yr un a fydd yn cael eu cynnal yn wythnosol. Bydd y seminarau hyn yn rhedeg yn y drefn ganlynol.
1.	Beth yw Amlddiwylliannedd?
Safbwyntiau Rhyddfrydol
2.	Will Kymlicka: Amlddiwylliannedd Rhyddfrydol
3.	Chandran Kukathas: Amlddiwylliannedd Libertaraidd
4.	Jacob Levy: Amlddiwylliannedd Anfoddog
Safbwyntiau Amgen
5.	Charles Taylor: Gwleidyddiaeth Cydnabod
6.	Bhikhu Parekh: Y Deialog Rhyng-ddiwylliannol
7.	Iris Marion Young: Dinasyddiaeth Amgen
8.	Susan Moller Okin: Y Feirniadaeth Ffeministaidd
9.	Brian Barry: Y Feirniadaeth Egalitaraidd
Bydd y modiwl hwn yn ystyried sut y mae athronwyr gwleidyddol blaenllaw wedi ymateb i'r galwadau am gydnabyddiaeth a gyflwynwyd dros y degawdau diwethaf gan wahanol leiafrifoedd ethnoddiwylliannol, ynghyd â'r arferion polisi newydd a gafodd eu mabwysiadu gan wladwriaethau yn eu sgil. I ba raddau maent o'r farn fod y diwygiadau polisi hyn yn gyson â'u dehongliadau o natur y gymdeithas dda? A ydynt yn ddiwygiadau sy'n cydymffurfio ag egwyddorion allweddol megis rhyddid, cydraddoldeb a democratiaeth? Neu, a ydynt yn tramgwyddo egwyddorion o'r fath?